#

# MINISTERUL FINANŢELOR

**Direcţia generală managementul resurselor umane**

#  Nr. 689450/11.04.2025

**MINISTERUL FINANȚELOR**

**ANUNȚĂ DECLANȘAREA PROCEDURII DE TRANSFER ÎN INTERESUL**

**SERVICIULUI PENTRU DOUĂ FUNCŢII PUBLICE DE EXECUŢIE**

**ANUNŢ din data de 11 aprilie 2025**

**privind declanșarea procedurii de transfer în interesul serviciului,**

**pentru ocuparea a două funcţii publice de execuţie vacante**

**din cadrul Ministerului Finanțelor**

Ministerul Finanțelor, în temeiul prevederilor art. 502 alin. (1) lit. c) și art. 506 alin. (1) lit. a), alin. (2), (3), (5), (6), (8¹) și (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

anunță declanșarea **procedurii de transfer în interesul serviciului,** pentru ocuparea a două funcţii publice de execuţie vacante de **consilier clasa I grad profesional superior la Direcția generală de sinteză a politicilor bugetare – Serviciul sinteza bugetului de stat, a bugetelor ordonatorilor principali de credite și a anexelor la acestea**, în conformitate cu procedura de sistem PS-33 „Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor”.

**DOCUMENTE NECESARE ȘI DATĂ LIMITĂ**

Persoanele interesate sunt invitate să depună la sediul Ministerului Finanțelor, prin registratură, în termen de 8 zile lucrătoare de la data afişării anunţului, următoarele documente:

1. **solicitarea accesului la procesul de selecție pentru transferul în interesul serviciului, conform modelului atașat;**
2. **curriculum vitae, modelul comun european;**
3. **copia actului de identitate;**
4. **copii ale diplomelor de studii, certificatelor şi altor documente care atestă efectuarea unor specializări şi perfecţionări, necesare în vederea verificării îndeplinirii condițiilor din fişa postului;**
5. **copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice, precum și funcția publică în care este numit;**
6. **adeverința medicală, care să ateste starea de sănătate corespunzătoare funcţiei publice solicitate;**
7. **acordul privind prelucrarea datelor cu caracter personal, conform modelului atașat.**

Copiile de pe actele de mai sus, se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei.

Procedura de selecție în cazul transferului în interesul serviciului cuprinde următoarele etape succesive:

1. selecția persoanelor care îndeplinesc condițiile în vederea ocupării posturilor vacante prin transfer;
2. proba interviu. Proba interviu va putea fi susținută doar de solicitanții declarați admiși la etapa selecției.

**TERMENUL LIMITĂ DE DEPUNERE A DOCUMENTELOR MENȚIONATE: 24 aprilie 2025, ora 1700**

Ulteriorverificării dosarului/dosarelor de înscriere la procedura de transfer şi afişării rezultatului selecției, va fi organizată **proba interviu în data de 14 mai 2025, ora 1300, la sediul Ministerului Finanțelor din Bd. Libertății nr. 16, Sector 5, București.**

**CONDIȚII pentru ocuparea prin transfer în interesul serviciului a funcțiilor publice de execuție vacante de consilier clasa I, grad profesional superior la Direcția generală de sinteză a politicilor bugetare – Serviciul sinteza bugetului de stat, a bugetelor ordonatorilor principali de credite și a anexelor la acestea:**

- studii universitare de licenţă, absolvite cu diplomă de licenţă sau echivalentă în domeniul științelor sociale – științe economice, științe juridice sau științe administrative;

- competențe digitale, nivel utilizator începător (aplicații tip Office);

- minimum 7 ani vechime în specialitatea studiilor necesare exercitării funcției publice.

Verificarea competențelor digitale se face prin documente.

Fișele posturilor de consilier clasa I, grad profesional superior la Direcția generală de sinteză a politicilor bugetare – Serviciul sinteza bugetului de stat, a bugetelor ordonatorilor principali de credite și a anexelor la acestea sunt anexate la prezentul anunț.

**BIBLIOGRAFIA**

|  |  |
| --- | --- |
| **Bibliografie** | **Tematică** |
| 1. Constituția României | Bugetul public național |
| 2. Legea privind finanțele publice nr. 500/2002, cu modificările și completările ulterioare | Principii, reguli, responsabilități în procesul bugetarProceduri privind elaborarea bugetelorCategorii de ordonatori de credite și responsabilitățile acestora în procesul bugetar Fonduri la dispoziția GuvernuluiRepartizarea pe trimestre a veniturilor și cheltuielilor bugetareFinanțele instituțiilor publice |
| 3. Legea responsabilității fiscal-bugetare nr. 69/2010 republicată | Principiile și regulile politicii fiscal bugetare Strategia fiscal bugetară  |
| 4. Ordinul nr. 1954/2005 pentru aprobarea Clasificației indicatorilor privind finanțele publice | Clasificația indicatorilor privind finanțele publice |
| 5. Ordonanță de urgență a Guvernului nr.133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă | Cadrul financiar general pentru gestionarea asistenței financiare nerambursabile alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, în perioada de programare 2021 - 2027, precum și a prefinanțării și cofinanțării aferente acestei asistențe, în vederea asigurării unui management financiar eficient al acestor fonduri |
| 6. Ordonanță de urgență a Guvernului nr.124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare și rezilienţă | Cadrul instituțional şi financiar pentru gestionarea fondurilor europene alocate României prin Mecanismul de redresare şi rezilienţă |

 Informații suplimentare se pot obține la secretarul comisiei, doamna Cristina Țugui, expert clasa I grad profesional superior, telefon021/2261214.

Subsemnatul/a .........................., având funcția de .............................. în cadrul ......................................., solicit accesul la procesul de selecție pentru transferul în interesul serviciului la Ministerul Finanțelor, Direcția (generală)/Serviciul ....................... în funcția publică/contractuală de conducere/execuție de ....................................

 Anexez următoarele documente:

* curriculum vitae, modelul comun european;
* copia actului de identitate;
* copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
* copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică/contractuală în care este numit/angajat;
* adeverința medicală, care să ateste starea de sănătate corespunzătoare funcției/postului solicitat.

 Semnătura,

 Data

 ..........................

 ................................

 **Acord privind prelucrarea datelor cu caracter personal**

Subsemnatul/a ..........................................................., domiciliat/ă în ................................................................................, cu adresa de e-mail .................................................., sunt de acord ca datele mele cu caracter personal să fie prelucrate de Ministerul Finanțelor, în scopul derulării procedurii de transfer în interesul serviciului, pentru organizarea căreia a fost publicat anunțul din data de ..........................și pentru care am calitatea de aplicant, cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.